मेरी टिप्पणी से यदि आप आहत हुए हों तो उसके लिए मैं हृदय से क्षमाप्रार्थी हूं। मेरा उद्देश्य आपको आहत करना या कवि की आलोचना करना नहीं था। पढ़ने पर रचना मुझे जैसी लगी, मैंने सीधा लिख दिया और मुझे तो यही लगता है कि हम ऐसे मंच पर हैं, जहाँ दिल की बात सच्चाई से कही जा सकती है और यही प्रतिक्रियाएँ देने का उद्देश्य होता है। साथ ही मैं यह भी कहना चाहता हूं कि मैं कवि के स्तर पर कहीं भी प्रश्नचिन्ह नहीं लगा रहा, मैं सिर्फ़ इस कविता पर टिप्पणी कर रहा हूँ।